**ΔΗΜΟΣ ΖΑΓΟΡΑΣ - ΜΟΥΡΕΣΙΟΥ**

**ΔΕΛΤΙΟ ΤΥΠΟΥ**

**Στοχευμένες παρεμβάσεις από το Δήμο Ζαγοράς - Μουρεσίου**

**στους τομείς άρδευσης και ύδρευσης**

Λύσεις σε ζητήματα άρδευσης και ύδρευσης σε τοπικές κοινότητες δίνει με στοχευμένες παρεμβάσεις ο Δήμος Ζαγοράς - Μουρεσίου, με σεβασμό στο περιβάλλον και τους φυσικούς πόρους.

Στη Δημοτική Ενότητα Ζαγοράς πραγματοποιήθηκε καθαρισμός των δεξαμενών άρδευσης και στεγανοποίηση της δεξαμενής στην Αγία Μαρίνα (Πουρί) ώστε να αποκλειστούν απώλειες.

Ανάλογες ενέργειες έγιναν και στη δεξαμενή στη θέση Αλατουργιά της ΔΕ Ζαγοράς ενώ γίνονται τμηματικές αντικαταστάσεις δικτύων, όπου υπήρχαν καταγεγραμμένα προβλήματα και εξυγιαίνονται οι πηγές.

Παράλληλα, ολοκληρώνονται οι παρεμβάσεις στο δίκτυο ύδρευσης Χορευτού, το οποίο αναβαθμίστηκε με ιδίους πόρους του Δήμου και προσεχώς θα τεθεί σε λειτουργία, παρέχοντας νερό σε επαρκή ποσότητα και υψηλή ποιότητα.

ΦΩΤΟ 1 Αγια Μαρινα Πουριου στεγανωση δεξαμενης

ΦΩΤΟ 2 Αντλιοστασιο Υδρευσης Χορευτου